section_heading: Karijera
paragraph_text: Karijeru je započeo 1996. u grčkom Ilisiakosu. 1997. prelazi u redove Panathinaikosa. S Panathinaikosom je u sezoni 1999./00. osvojio Euroligu. Na NBA draftu 2001. izabran je u 2. krugu (48. ukupno) od strane Memphis Grizzliesa. U NBA je odigrao samo jednu sezonu i u dresu Grizzliesa sakupio 28 nastupa. Prosječno je po susretu postizao 3.9 poena i 2.2 skoka. Najbolju utakmicu odigrao je 19. siječnja 2002. kada je momčadi Orlando Magica zabio 21 poen. 2002. natrag s vraća u Europu i potpisuje sa svojim bivšim klubom Panathinaikosom iz Atene. Sljedeće sezone odlazi u španjolskog ACB ligaša Reala iz Madrida. Od 2005. do 2008. bio je član ruskog Dinama iz Moskve. U ljeto 2008. natrag se po treći puta vraća u redove grčkog Panathinaikosa. S njim je osvojio Euroligu 2008./09., pobijedivši u finalu rusku CSKA Moskvu.